Kula Kangris
Kula Kangris (tibet. སྐུ་ལྷ་གངས་རི།  = sku lha gangs ri, kin. 庫拉岗日, pinyin: Kùlā gǎngri) – viršukalnė Himalajuose, siekianti 7528 m aukštį (kitur 7538 m). Dažnai minima kaip aukščiausia vieta Butane, tačiau kitur teigiama, kad visas kalnas yra Tibeto teritorijoje. Kinų ir japonų atstovai teigia, esą už Kula Kangrį yra aukštesnis Gangchar Puensumas. Tačiau pastarojo aukštis dėl politinių priežasčių nėra tiksliai išmatuotas. Į Kulą Kangrį 1986 m. pirmoji įkopė japonų ir kinų komanda.